**Η ξενάγηση**

Βρισκόμαστε στην καστροπολιτεία του Ναυπλίου που είναι χτισμένη πάνω σε αυτήν την απόκρημνη και βραχώδη χερσόνησο που εισχωρεί μέσα στη θάλασσα 700 μ. αποτελείται από τρεις καστρικές κατασκευές την Ακροναυπλία (νότια και δυτικά), το Παλαμήδι(νότια) και το Μπούρτζι –στην βόρεια είσοδο του λιμανιού της πόλης. Κατασκευάστηκαν σε βάθος 3000 χρόνων με κύριο σκοπό την προστασία της περιοχής.

Στις πρώτες οχυρώσεις το κάστρο της Ακροναυπλίας έμενε ατείχιστο στο μεγαλύτερο μέρος του λόγω του απότομού φυσικού τοπίου. Επεκτείνεται όταν η Ναυπλία –αρχαία ονομασία Ναυπλίου- γίνεται πόλη κράτος.

Τα κάστρα επεκτείνονται ακόμα περισσότερο από τους Βυζαντινούς (γιατί; Ανάγκη προστασίας από Άραβες). Καταλήφθηκαν από τους Λατίνους την περίοδο της Λατινοκρατίας και κατοικήθηκαν από Φράγκους άρχοντες μέχρι που πουλήθηκαν στους Ενετούς. Οι Ενετοί ενισχύουν τα τείχη τους για να αντέχουν τις επιθέσεις των πυροβόλων κάνοντας πλατύτερη τη βάση του τείχους και έντονα κεκλιμένη την εξωτερική πλευρά. Τότε φτιάχνεται ο πύργος Τόρες (δείξε κυκλικό πύργο) και τοποθετήθηκαν κανόνια. Οι ενετοί χτίζουν και το Μπούρτζι(δείξε) –οκταγωνικός πύργος με χαμηλούς ημικυκλικούς πύργους που έχουν πάνω τους κανόνια- Συμπλήρωσαν την οχύρωση της πόλης με τάφρους και προμαχώνες-πολεμίστρες-

Το πιο επιβλητικό βέβαια κάστρο είναι το Παλαμήδι που χτίστηκε μέσα σε τρία χρόνια (χρόνος ρεκόρ) το 1711-1714 και ήταν απόρθητο. Οι Τούρκοι μπόρεσαν να το καταλάβουν με προδοσία. Αποτελείται από 8 ανεξάρτητους προμαχώνες από πλευράς υπεράσπισης οι οποίοι ταυτόχρονα ήταν και ένα ενιαίο σύνολο του που διακόπτονταν από τάφρους και εγκάρσια συνδετικά τείχη (δείξε γύρω). Κάθε προμαχώνας είχε διαφορετικό όνομα που το έπαιρνε από αυτόν που το εξουσίαζε .από τους πιο ονομαστούς είναι του Αγίου Αντρέα- πήρε το όνομα γιατί απελευθερώθηκε την ημέρα της γιορτής του άγιου. Εδώ λέγεται ότι φυλακίστηκε ο Κολοκοτρώνης σε ένα υπόγειό του. Άλλοι λένε ότι ως φυλακή χρησιμοποιούνταν ο προμαχώνας του Μιλτιάδη και ότι εκεί φυλακίστηκε ο ήρωας του 21. Από τον προμαχώνα του Θεμιστοκλή ο Τούρκος πασας έδωσε διαταγή και γκρέμισαν τους Αρβανίτες γι αυτό μέχρι και σήμερα το σημείο λέγεται Αρβανιτιά-σήμερα εκεί έχει παραλία και κάνουν μπάνιο το καλοκαίρι.

Στο Παλαμήδι μετα΄την απελευθέρωση του έθνους λειτουργούσε φυλακή

**Η ξενάγηση**

Βρισκόμαστε στην καστροπολιτεία του Ναυπλίου που είναι χτισμένη πάνω σε αυτήν την απόκρημνη και βραχώδη χερσόνησο που εισχωρεί μέσα στη θάλασσα 700 μ. Αποτελείται από τρεις καστρικές κατασκευές την Ακροναυπλία (νότια και δυτικά), το Παλαμήδι(νότια) και το Μπούρτζι –στην βόρεια είσοδο του λιμανιού της πόλης. Κατασκευάστηκαν σε βάθος 3000 χρόνων με κύριο σκοπό την προστασία της περιοχής.

**ΤΟ ΠΑΛΑΜΗΔΙ**

O λόφος του Παλαμηδιού δεν φαίνεται να είχε οχυρωθεί συστηματικά μέχρι τα χρόνια της δεύτερης Eνετοκρατίας. Οφείλει το όνομά του στον ομηρικό ήρωα Παλαμήδη,( Για την ιστορία, ο Παλαμήδης πήρε μέρος στον Τρωικό πόλεμο, αλλά δεν επέστρεψε. Κατηγορήθηκε από τον Οδυσσέα για προδοσία και δολοφονήθηκε. Για να εκδικηθεί, ο πατέρας του Παλαμήδη, Ναύπλιος, έστειλε τους υπόλοιπους γιους του να ξελογιάσουν τις γυναίκες των αρχηγών των Ελλήνων. Υπέκυψαν όλες πλην μιας (της Πηνελόπης).)

Οι Ενετοί αντιλήφθηκαν τη στρατηγική σημασία πολλών ελληνικών λιμανιών, μεταξύ άλλων και του Ναυπλίου, και εκτίμησαν τη θέση του βράχου του Παλαμηδιού, που προστάτευε με φυσικό τρόπο την είσοδο του Αργολικού κόλπου. Αποτελείται από 8 ανεξάρτητους προμαχώνες από πλευράς υπεράσπισης οι οποίοι ταυτόχρονα ήταν και ένα ενιαίο σύνολο που διακόπτεται από τάφρους και εγκάρσια συνδετικά τείχη (δείξε γύρω). Κάθε προμαχώνας είχε διαφορετικό όνομα που το έπαιρνε από αυτόν που κατείχε κάθε φορά το κάστρο. O προμαχώνας Ρομπέρ αποτελεί εξαίρεση, ονομάστηκε έτσι προς τιμήν του Γάλλου φιλέλληνα Francis Robert που σκοτώθηκε το 1826 στην πολιορκία της Ακρόπολης των Αθηνών. Τα τείχη του φρουρίου έχουν πλατύτερη βάση και κεκλιμένη την εξωτερική πλευρά για να αντέχουν στις επιθέσεις.

 Οι ενετοί χτίζουν και το Μπούρτζι(δείξε) –οκταγωνικός πύργος με χαμηλούς ημικυκλικούς πύργους που έχουν πάνω τους κανόνια- Συμπλήρωσαν την οχύρωση της πόλης με τάφρους και προμαχώνες-πολεμίστρες-

Το απόρθητο Παλαμήδι έπεσε στα χέρια των τούρκων μετά από προδοσία του Λασάλ (του ίδιου του στρατιωτικού μηχανικού που το είχε επιμεληθεί.) και αφού οι Τούρκοι χρειάστηκε να ανατινάξουν μέρος του φρουρίου. Κατά τη διάρκεια της Tουρκοκρατίας, δεν επιτρεπόταν στους Xριστιανούς να εισέλθουν στο φρούριο. Από τον προμαχώνα του Θεμιστοκλή ο Τούρκος πασας έδωσε διαταγή και γκρέμισαν τους Αρβανίτες γι αυτό μέχρι και σήμερα το σημείο λέγεται Αρβανιτιά-σήμερα εκεί έχει παραλία και κάνουν μπάνιο το καλοκαίρι.

Από το Παλαμήδι ξεκίνησε η απελευθέρωση της πόλης από τους Τούρκους τη νύχτα της 29ης Nοεμβρίου του 1822. Tο μεσημέρι της επόμενης ημέρας, αφού καθαρίστηκε πρόχειρα το ερειπωμένο Βενετσιάνικο εκκλησάκι του Αγίου Γεράρδου, τελέστηκε δοξολογία και το εκκλησάκι αφιερώθηκε έκτοτε στη μνήμη του Αποστόλου Aνδρέα, μιας και το κάστρο πατήθηκε την ημέρα της γιορτής του αγίου. Έκτοτε και κάθε χρόνο την ημέρα αυτή, γιορτάζεται πανηγυρικά η απελευθέρωση της πόλης στο ιστορικό αυτό εκκλησάκι.

**Η ΣΚΑΛΑ**

Το κάστρο συνδέεται με την πόλη με μια ανηφορική κλιμακωτή άνοδο ενισχυμένη με μικρές πολεμίστρες. Πρόκειται για τη σκάλα με τα 1000 σκαλοπάτια. H σκάλα αυτή, που η παράδοση την ήθελε να έχει 999 σκαλοπάτια, γιατί το χιλιοστό το έριξε το άλογο του Κολοκοτρώνη, στην πραγματικότητα έχει λιγότερα σκαλοπάτια (857) και κατασκευάστηκε την εποχή του Όθωνα από καταδίκους που ήταν φυλακισμένοι στο Παλαμήδι, υπό την επίβλεψη του βαυαρικού στρατού.
Την εποχή των Ενετών υπήρχαν γαλαρίες που συνέδεαν το κάστρο με την πόλη.

**Η ΦΥΛΑΚΗ**

Tο Παλαμήδι όμως εκτός από σπουδαίο φρούριο αποτέλεσε και τόπο περιβόητων φυλακών . Στα χρόνια της βασιλείας του Όθωνα (1833-1862) και του Γεωργίου Α΄ (1863-1913) αποτελεί την πιο απάνθρωπη φυλακή στον ελληνικό χώρο. Οι συνθήκες διαβίωσης των κρατουμένων ήταν εφιαλτικές. «οι κρατούμενοι βρίσκονταν μέσα σε θλιβερούς υπονόμους, ανάμεσα στα ίδια τους τα περιττώματα».

Το 1834 φυλακίζεται στο Παλαμήδι για 11 μήνες ο Θεόδωρος Κολοκοτρώνης, για εσχάτη προδοσία (!) από το καθεστώς της Αντιβασιλείας. Ο θεωρούμενος ως χώρος της φυλακής του Κολοκοτρώνη είναι ένα θεοσκότεινο βαθύ μπουντρούμι - αποθήκη, 1,05Χ0,69, μέσα στο βράχο, στο οποίο μπαίνει κανείς σκυφτός στα υπόγεια του προμαχώνα του Αγίου Αντρέα. Ωστόσο πρόσφατες μελέτες, βασισμένες σε μαρτυρίες της εποχής, θεωρούν εσφαλμένη την ταύτιση αυτού του χώρου με τη φυλακή του Κολοκοτρώνη, και τοποθετούν την φυλακή του ήρωα στον προμαχώνα *Μιλτιάδη*.

Επιπλέον το Παλαμήδι ορίζεται ως τόπος εκτελέσεων και μια γκιλοτίνα, προερχόμενη από τη Μασσαλία, τοποθετείται στο αλωνάκι (το κεντρικό πλάτωμα) του φρουρίου κοντά στην εκκλησία του Αγίου Ανδρέα, όπου οι μελλοθάνατοι παρακολουθούσαν για τελευταία φορά λειτουργία. Η πρώτη εκτέλεση θανατοποινίτη (ενός ληστοπειρατή) πραγματοποιείται το 1833. Το 19ο αιώνα γινόταν περίπου 25 εκτελέσεις το χρόνο εκεί. Από το 1890 το Παλαμήδι ήταν ο αποκλειστικός τόπος εκτελέσεων (μέχρι τότε η καρμανιόλα περιόδευε και σε άλλες πόλεις!). Από την εποχή εκείνη, γύρω στα 1890, οι δήμιοι είναι Έλληνες, τέως βαρυποινίτες (μέχρι τότε ήταν αλλοδαποί-) οι οποίοι λόγω της απέχθειας του λαού είχαν σαν τόπο διαμονής το Μπούρτζι. Η λαιμητόμος έπαψε να λειτουργεί το 1913.

Το 1962 χαρακτηρίζεται το Παλαμήδι ως επισκέψιμος αρχαιολογικός χώρος υπό τον Ε.Ο.Τ.